CELEX: 32004D0433
Language: da
Date: 2004-04-29 00:00:00
Title: Kommissionens beslutning 2004/433/EF af 29. april 2004 om overgangsbestemmelser for Letland som undtagelse fra bestemmelserne i Rådets direktiv 1999/74/EF vedrørende højden i bure til æglæggende høner

L 154/50              DA                     Den Europæiske Unions Tidende               30.4.2004
                                KOMMISSIONENS BESLUTNING
                                            af 29. april 2004
   om overgangsbestemmelser for Letland som undtagelse fra bestemmelserne i Rådets
            direktiv 1999/74/EF vedrørende højden i bure til æglæggende høner
                               (meddelt under nummer K(2004) 1628)
                                          (EØS-relevant tekst)
                                              (2004/433/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 42, og
ud fra følgende betragtninger:
(1)     Fra den 1. maj 2004 skal hold af æglæggende høner i Tjekkiet, Estland, Cypern,
        Letland, Litauen, Ungarn, Malta, Polen, Slovenien og Slovakiet ("de nye
        medlemsstater") opfylde de mindstekrav til beskyttelse af æglæggende høner, der er
        fastsat i Rådets direktiv 1999/74/EF af 19. juli 1999 om mindstekrav til beskyttelse af
        æglæggende høner1.
(2)     I artikel 5, stk. 1, nr. 4), i direktiv 1999/74/EF er der fastsat minimumskrav til højden i
        bure, der ikke er stimulusberigede. For fem af de nye medlemsstater er der allerede
        fastsat specifikke undtagelser fra disse krav ved tiltrædelsesakten af 2003 for visse
        virksomheder, der er nævnt i tillæg til akten.
(3)     Med henblik på at lette overgangen til dyrevelfærdsstandarder for hold af æglæggende
        høner i overensstemmelse med direktiv 1999/74/EF bør også Letland undtages fra
        nævnte krav.
(4)     For at undgå konkurrenceforvridning, der gør markedet for animalske produkter
        mindre velfungerende, bør æg produceret i bure, der er omfattet af undtagelsen, være
        udelukket fra samhandelen inden for EF.
(5)     De i denne beslutning fastsatte foranstaltninger er i overensstemmelse med udtalelse
        fra Den Stående Komité for Fødevarekæden og Dyresundhed -
1
        EFT L 203 af 3.8.1999, s. 53.
 ---pagebreak--- VEDTAGET FØLGENDE BESLUTNING:
                                              Artikel 1
Uanset artikel 5, stk. 1, nr. 4), i direktiv 1999/74/EF kan de virksomheder i Letland, der er
opført i bilaget til denne beslutning, indtil den 1. maj 2007 i deres produktion fortsat anvende
eksisterende bure til æglæggende høner forudsat at disse bure er mindst 35 cm høje over
mindst 65 % af burarealet, og at de ingen steder er lavere end 29 cm.
                                              Artikel 2
Æg fra bure, for hvilke der er dispenseret i henhold til artikel 1, må ikke afsættes i en anden
medlemsstat.
                                              Artikel 3
Denne forordning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra og med datoen herfor.
                                              Artikel 4
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                               På Kommissionens vegne
                                               David BYRNE
                                               Medlem af Kommissionen
                                                  2
 ---pagebreak---                                         BILAG
Virksomheder i Letland med ikke-stimulusberigede bure til æglæggende høner, der er
omfattet af overgangsbestemmelser som undtagelse fra artikel 5, stk. 1, nr. 4), i
direktiv 1999/74/EF
    Nr.              Virksomhedens navn og adresse          Produktionskapacitet
                                                                (æg pr. år)
                                                                  (1 000)
1           A/s Balticovo                                        235 000
            Iecava LV
            3913
2           SAI Sidgunda 2                                         9 100
            Sidgunda LV
            2153
                                           3